**PÚŤ DO MEDŽUGORJA**

(25.06. – 01. 07. 2023) /7 dní/

*S úprimnou radosťou Vás pozdravujeme pred naším odchodom na spoločnú púť do Medžugorja. Hlavným mottom tejto púte sú slová duchovného spisovateľa Jacquesa Phillipa:* ***„Hľadaj pokoj a zotrvaj v ňom“****.*

***Poznávací zájazd spojený s duchovnou púťou začína******v nedeľu 25. júna 2023******14:00 hod.* odchodom autobusu zo Sečoviec***/autobusová zástavka/: po trase Sečovce – Košice - Budapešť – Záhreb – Makarska /Vepric/ - Medžugorje.* ***Predpokladaný príchod domov je vo sobotu 01. júla 2023 - dopoludnia.***

*Pri nástupe do autobusu Vás prosím, aby ste si sadli na miesta, ktoré sú Vám určené. Miesta sú očíslované. Zoznam bude vyvesený na obidvoch dverách autobusu. Ďakujem.*

*V autobuse je možnosť zakúpenia nápojov - káva, čaj, minerálka, pivo). Je dobré mať počas cesty drobné maďarské 100-forinty na toalety.* ***Na palubu autobusu si zoberte iba najpotrebnejšie veci na cestu.******NEMAJTE TAŠKY POD NOHAMI!!!*** *Pri bezpečnostných prestávkach Vám vodiči vždy ochotne otvoria aj batožinový priestor, aby ste si doplnili zásoby jedla, osobné veci a veci na nocovanie. Prestávky autobusu budú každé tri hodiny, preto WC v autobuse sa odporúča používať len v nevyhnutných prípadoch – kvôli zápachu.*

*V pondelok skoro ráno cca 7:00 hod. - príchod do Makárskej /Vepric – prehliadka pútnického miesta/ a následne 9-hodinová bezpečnostná prestávka spojená s kúpaním – oddychom. Preto Vám odporúčam veci na kúpanie si uložiť do tašky, ktorá bude hneď k dispozícií v kufre autobusu, aby sa zbytočne nevyberali veľké kufre. Ak by bolo veľmi zlé počasie nevhodné na kúpanie, tak bude náhradný program.*

*Podvečer príchod do Medžugorja,* ***ubytovanie a spoločná večera*** *v hoteli. Osobné voľno.*

**Je plánovaný výlet do historického mesta „Mostar“***, ktorý je známy svojimi trhmi a historickým centrom z čias Osmanskej ríše. Okrem toho cestou je možnosť vidieť krásny historický východný chrám a veľa iného. Odporúčam to vidieť. Tento výlet je v cene zájazdu.*

**Ďalej je plánovaný výlet pozrieť si „Kravice***“ vodopády /nie je v cene zájazdu/ cena: vstupné 10,-EUR na osobu.*

**Je možnosť navštíviť /podľa záujmu/ miestne kúpalisko:** *cena za vstupné je 6,-EUR na osobu. /nie je v cene zájazdu/*

**Je možnosť /podľa záujmu/, ísť na jeden celý deň okúpať sa na Makrasku:** *cena je 8,-EUR na osobu. /nie je v cene zájazdu/*

 *Program je orientačný – usporiadateľ si vyhradzuje právo na zmenu.*

*Cestou naspäť domov z Medžugorja, je príchod do Makarskej a následne 9-hodinová bezpečnostná prestávka spojená s kúpaním – oddychom, /podľa počasia – ak bude zlé počasie je náhradný program v Medžugorii/.*

**Stravovanie:** Spoločné raňajky a večere /sú už v cene/, plánované sú vždy podľa aktuálneho programu. Ofic. platidlom v Medžugorí je konvertibilná marka, avšak všetky ceny sú aj v eurách a dá sa nimi platiť. Je možnosť platiť aj platobnou kartou. K dispozícii sú potravinové markety, kde sa dá všetko kúpiť tak, ako u nás. Dôležité je dodržiavať pitný režim! Preto majte vždy pri sebe 0,5 l fľašu s vodou.

**Praktické:** Z praktických vecí odporúčame zobrať pevnú obuv na náročný peší výstup a zostup, **pevnú obuv**, **FM rádio** pre príjem prekladu večerného programu na frekvencii **FM** (väčšinou postačujú slúchadla k Vášmu mobilu s rádiom), pršiplášť alebo cestovný dáždnik, **lieky**, náplasti, plavky a **opaľovací krém(!).**

**Poistenie:** V cene púte je započítané aj základné cestovné poistenie liečebných nákladov v zahraničí.

**!NAJDÔLEŽITEJŠIE!**

HNEĎ V TEJTO CHVÍLI SI PROSÍM SKONTROLUJTE PLATNOSŤ CESTOVNÉHO DOKLADU (t.j. občianského preukazu, alebo cestovného pasu)!!!

*Pre duchovný program odporúčame zobrať si mod. knihu „Hore srdcia“, a samozrejme ruženec.*

*S radosťou a v očakávaní hlbokého duchovného zážitku a relaxu pre telo a dušu, sa na Vás teší*

 *o. ThDr. Marek Pejo, PhD.,*